Sün-c’ (kniha)

Sün-c’ (, ) je čínske konfuciánske filozofické dielo, ktorého autorstvo je pripisované Sün-c’ovi (žil asi 310230 pr. Kr.) (obdobie bojujúcich štátov).

 Vznik a usporiadanie 
Informácie o knihe Sün-c’ sa nachádzajú v životopise Sün-c’a, ktorý je súčasťou diela Zápisky historika (kap. 74) čínskeho historika S’-ma Čchiena: „Potom čo napísal a usporiadal niekoľko desiatok tisíc slov, zomrel.“ Toto dobre zodpovedá súčasnému stavu textu, ktorý má približne 75 000 znakov.

Predtým, ako bol text usporiadaný do 32 kapitol, vyskytoval sa v dielach chanských kompilátorov po častiach: konkrétne šlo o kapitoly 1.3., 5.6., 8.10., 12.13., 15.17., 19.20. a 27.32.

Keď chanský učenec Liou Siang začal s prípravou vydania  Sün-c’, v cisárskej knižnici našiel 322 rukopisov. Z nich 290 vylúčil ako duplikáty a pripravil text, ktorý pozostával z 32 kapitol. Ten (kvôli chanskému tabu, ktoré súviselo s osobným menom cisára) pomenoval Sun čching-c’ (pchin-jin: Sunqingzi). Usporiadanie bolo odlišné od dnešného. Tchangský učenec Jang Liang v roku 818 preusporiadal text diela. Kapitoly, ktoré považoval za dielo Sün-c’ových žiakov, zaradil na koniec diela (kap. 28.32.). Takto dostalo formu podľa Konfuciovho diela Rozhovory a výroky: začína s kapitolou o štúdiu a končí kapitolou o Jaovi. Toto usporiadanie je od čias dynastie Sung štandardné.

Pomenovania kapitol pochádzajú s najväčšou pravdepodobnosťou od Liou Sianga. Pôvodných úsekov, ktoré mali vlastný nadpis muselo byť viac ako 32, pretože aj vo vnútri dnešných kapitol sa nájdu dvojslovné výrazy, ktoré slúžili ako nadpis. Niektoré z mien ako „Povzbudenie do štúdia“  či „O obohatení krajiny“ sú vcelku bežné názvy.

kapitolakapitola(ed. Liou Siang)čínsky názovpchin-jinslovenský prepisslovenský názovčeský názovanglický názov1.1.勸學	quàn xuéčchüan süePovzbudenie do štúdiaNabádám k učeníAn Exhortation to Learning2.2.修身xiū shēnsiou šenO sebazdokonaľovaníSebezušlechťováníOn Self-Cultivation3.3.不苟bù gǒupu kouO bezpodmienečnostiach, čiže nijaké „ak“!Nebýt bezzásadovýNothing Indecorous4.4.榮辱róng rǔžung žuO veciach cti a potupyČest a hanbaOf Honour and Disgrace5.5.非相fēi xiāngfej siangProti fyziognomikomProti fyziognomiiContra Physiognomy6.6.非十二子fēi shí èr zǐfej š' er c'Proti dvanástim majstrom-filozofomProti dvanácti myslitelůmContra Twelve Philosophers7.7.仲尼zhòng níčung niO tom, aký má byť správny pokračovateľ (Konfuciovho učenia)KonfuciusOn Confucius8.9.儒效rú xiàožu siaoO (dôležitosti) konfuciánskej vzdelanostiÚčinky konfuciánůThe Teachings of the Ru9.10.王制wáng zhìwang č’O vládnutíZřízení pravých králůOn the Regulation of a King10.11.富國fù guófu kuoO obohatení krajinyJak učinit zemi bohatouOn Enriching the State11.12.王霸wáng bàwang paO rozdieloch medzi vládou skutočného Vládcu a vládou protektoraPravý král, či hegemonOf Kings and Lords-Protector12.13.君道jūn dàoťün taoO Ceste (Tao) panovníkaCesta panovníkaOn the Way of a Lord13.14.臣道chén dàočchen taoO ceste (Tao) ministra-(kancelára)Cesta ministraOn the Way of Ministers14.15.致士zhì shìc’ š’Ako sa stať skutočným vzdelancomJak k sobě přivést učenceOn Attracting Scholars15.16.議兵yì bīngi pingPojednanie o vojenstveRokování o vojenských záležitostechDebate of the Principles of Warfare16.17.強國qiáng guóčchiang kuoAko zabezpečiť silu (a neporaziteľnosť) krajinyPosilování státuOn Strenghtening the State17.18.天論tiān lùntchien lunO NebesiachPojednání o příroděDiscource on Nature18.19.正論zhèng lùnčeng lunO opravdivostiUvedení názorů na pravou míruRectifying Theses19.23.禮論lǐ lùnli lunO pravidlách Obradov spoločenského správaniaPojednání o obřadechDiscource on Ritual Principles20.20.樂論lè lùnle lunO hudbe a o potešení z nejPojednání o hudběDiscource on Music21.21.解蔽jiě bìťie piO zbavení sa zaslepenostiOdstránění zaslepenostíDispelling Blindness22.22.正名zhèng míngčeng mingO náprave pojmovSprávná pojmenováníOn the Correct Use of Names23.26.性惡xìng èsing eĽudská prirodzenosť je v základe zlá…Lidská přirozenost je špatnáMan's Natures is Evil24.31.君子jūn zǐťün c’O ľudskej ušľachtilostiUšlechtilý mužOn the Gentleman25.8.成相chéng xiāngčcheng siangPoďme si to zrekapitulovať!Přednesu skladbuWorking Songs26.32.賦fùfuPoéma (Rozhovor s duchom Veľkého Vládcu)Popisné básně fuFuRhyme-Prose Poems27.29.大略dà lüèta lue(A z toho všetkého vyplývajúci) Veľký záverStručný nástinThe Great Compendium28.24.宥坐yòu zuòjou cuo[nemá]Nádoba nalevo od trůnuThe Warning Vessel on the Right29.25.子道zǐ dàoc’ tao[nemá]Cesta synaOn the Way of Sons30.27.法行fǎ xíngfa sing[nemá]Jednání podle předpisůOn the Model for Conduct31.28.哀公āi gōngaj kung[nemá]Vévoda z AjDuke Ai32.30.堯問yáo wènjao wen[nemá]Jao se zeptalThe Questions of Yao

 Autenticita 
„Aj keď nemožno s istotou tvrdiť, že je celý pozostavší a takto kriticky [Liou Siangom] preverený text dielo Sün Čchingovým, ide o dielo, ktoré pôsobí veľmi autenticky, dielo so vzácnou jednotou myšlienkovou i slohovou.“ Podobne aj Encyclopedia of Chinese Philosophy: „hoci autorstvo mnohých sekcií je diskutabilné, väčšina kapitol dáva pozoruhodne premyslenú a racionálne odôvodnenú výpoveď o kľúčových aspektoch konfuciánskej etiky a politickej vízie o správne usporiadanej spoločnosti“. Marina Čarnogurská pokladá za dielo filozofa Sün-c’a prvých 27 kapitol, Lukáš Zádrapa sa prikláňa k autorstvu prvých 26 kapitol.

Prehľad výhrad o autenticite jednotlivých kapitol:
 kapitoly, o ktorých neboli vznesené pochybnosti: 13., 6., 11.
 kapitoly vo všeobecnosti považované za pravé (okrem niektorých učencov): 7., 9., 10., 14., 20.
 kapitoly, ktoré sú z väčšej časti považované za autentické (s niektorými interpoláciami): 4., 5., 12., 13., 1719., 2123.
 kapitoly, ktoré skompilovala Sün-c’ova škola: 8., 15., 16.
 kapitoly s rôznymi autormi, resp. bez vzťahu k Sün-c’ovi: 12. alebo 24.32. alebo 27.32.

Z učencov cisárskej Číny sa zachovali názory Jang Lianga, ktorý mal pochybnosti o 27. kapitole (Veľký záver)bol toho názoru, že ju napísali Sün-c’ovi študenti. Pri 24. kapitole (O ľudskej ušľachtilosti) predpokladal, že jej názov je chyba kopistu. Neskôr sungský učenec Wang Jinglin tvrdil, že kritika C’ S’iho a Meng-c’eho v kap. 6 (Proti dvanástim majstrom-filozofom) musí byť interpolácia Li S’ho a Chan Feja.

Z pozícií modernej vedy sú významné názory vedcov ako Liu Čchi-čchao, ktorý sa v podstate zhodoval s Jangovým. Chu Š’ bol výrazne kritickejší, podľa neho iba štyri kapitoly tvoria jadro Sün-c’ového účenia (17., 21., 22. a 23.). Ostatné sú Chuom viac alebo menej spochybňované, ale J. Knoblock dodáva: „Hoci ide o najradikálnejší útok na autenticitu [knihy] Sün-c’, chýbajú mu systematické dôkazy a dôsledná argumentácia.“ Čang Si-tchang tvrdil: i.) 14 kapitol je pravých s priležitostnými vsuvkami (kap. 1.3., 6., 9.11., 17.23.); ii.) štyri kapitoly obsahujú autentické paragrafy Sün-c’a, ale aj veľmi pochybné pasáže (kap. 4., 5., 12., 13.); iii.) tri kapitoly sú dielom študentov v ktorých debatujú so svojim učiteľom a obsahujú jeho postoje (kap. 8., 15., 16.); iv.) tri kapitoly bez Sün-c’ovho autorstva a bez reflexie jeho ideí (kap. 7., 14., 24.); v.) dve kapitoly vo forme poézie, kde Sün-c’ nie je autor (kap. 25., 26.); vi.) posledných šesť kapitol (v Jang Liangovom poradí) je dielo chanských literátov (kap. 27.32.). Kapitoly, ktoré považoval za najlepšie zhrnutie postojov Sün-c’a sú: 17., 21.23. Napr. v 17. kapitole pokladá Sün-c’ove argumenty proti taoizmu za viac rozvinuté ako v staršom diele Meng-c’ ale menej ako v neskoršom Chan Fej-c’. Jang Jün-žu považoval Sün-c’ za rôznorodý text, ktorý obsahoval prídavky neskorších autorov. Vyvinul štyri kategórie dôkazov, že text je heteronómny: rozpory v štýle nadpisov a obsahu; protiklady  v myslení; chyby v poradí paragrafov kapitol; nepriame dôkazy prameniace z nesúladov.

 Komentáre 
Prvý komentár pochádza z obdobia dynastie Tchang (818) a jeho autor je Jang Liang. Ide o „majstrovské dielo tchangskej učenosti“; porozumenie dielu Sün-c’ by bolo možné aj bez Jangovho komentára, ale „je iste omnoho ľahšie dosiahnuteľné vďaka jeho snahe.“ Neskôr (okrem zmienok a tlačí počas dynastií Sung a Jüan) bola kniha Sün-c’ mimo záujmu učencov až do 18. storočia.

Počas dynastie Čching vznikali nové edície, ktoré boli založené na všetkých zachovaných rukopisných materiáloch vzniklo množstvo komentárov, z ktorých viaceré sú základ pre moderné chápanie textu knihy Sün-c’. Ide o komentáre ktorých autori sú: Liou Tchaj-kung (našiel problematické miesta v texte, ktoré sa snažil ozrejmiť pomocou dobovej filológie a tradičnými ideami, ktoré pochádzali z čias dynastie Sung), Chao I-sing (k viac ako 300 miestam textu pridal veľmi obsažné poznámky, ktoré vychádzali z jeho širokých záujmov), Wang Nien-sun (publikoval poznámky z etymológie a fonetiky a fragmenty diela citované v iných prácach), Jü Jüe Jü Čchang a ich zavŕšiteľ Wang Sien-čchien v Sün-c’ ťi-ťie (荀子集解, Xunzi jijie), ktoré obsahuje doslova všetky čínske práce k Sün-c’ až po rok 1891. Niekoľko komentárov vzniklo aj v Japonsku.

 Preklady do západných jazykov 
Prekladov Sün-c’ do západných jazykov nie je veľa. Existujú dva čiastočné preklady do angličtiny: Dubbsov z roku 1928 (kap. 1.2., 4.11., 15.23.) a Watsonov z roku 1963 (kap. 1., 2., 9., 15., 17., 19.23.). V rokoch 19881994 vyšel trojzväzkový preklad úplného diela od Johna Knoblocka„jeho veľkoryso poňatý preklad s rozsiahlymi úvodami a komentármi je považovaný dnes za klasický“ a v roku 2014 preklad Erica L. Huttona. Do nemčiny ho preložil Hermann Köstera (1967), do francúzštiny Ivan P. Kamenarović (1987, ²2016). Ruština má čiastočný preklad (s rozborom a komentárom), ktorého autor je Vitalij Fiodorovič Feoktistov (1976, ²2005).

Preklady do slovenčiny a češtiny sú uvedené v samostatnej sekcii.

 Poznámky 

 Referencie 

 Ďalšia literatúra 
 Zahraničná 






 V slovenčine a češtine 







 Preklady 
 Do slovenčiny 
 Knižné 
  (výber z 1., 4., 9., 17. a 23. kapitoly)
  (výber z 1., 4., 9., 17. a 23. kapitoly)
  (9 kapitol)
  (27 kapitol)
 Časopisecké 



 Do češtiny 


 Iné projekty 

Kategória:Čínske knihy
Kategória:Filozofické literárne diela
Kategória:Čínska filozofia
Kategória:Konfucianizmus
Kategória:Knihy z 3. storočia pred Kr.